Baltijos laivynas

**Baltijos laivynas** ( arba *Дважды Краснознамённый Балтийский флот*) – TSRS ir Rusijos karinio jūrų laivyno dalis, besibazuojanti Baltijos jūroje. Oficialus pavadinimas – Dukart Raudonosios Vėliavos Baltijos laivynas, kadangi tarybiniais laikais laivynas dukart buvo apdovanotas Raudonosios Vėliavos ordinu.

Laivyno štabas yra Kaliningrade, kita didelė bazė yra Kronštate (Suomijos įlanka).
Seniausias Rusijos laivynas. Sukurtas 1702–1704 m., Šiaurės karo metu.

## Carinės Rusijos Baltijos laivynas

## TSRS Baltijos laivynas

## Dabartinės Rusijos Baltijos laivynas
Baltijos laivyno vadai:
* 1991–2000 m. – Vladimiras Jegorovas (*Егоров, Владимир Григорьевич*)
* 2000–2006 m. – admirolas Vladimiras Valujevas (*Валуев, Владимир Прокофьевич*)
* 2006–2007 m. – Konstantinas Sidenko (*Сиденко, Константин Семенович*)
* 2007–2009 m. – viceadmirolas Viktoras Mardusinas (*Мардусин, Виктор Николаевич*)
* 2009–2012 m. – viceadmirolas Viktoras Čirkovas (*Чирков, Виктор Викторович*)
* nuo 2012 m. – viceadmirolas Viktoras Kravčiukas (*Кравчук, Виктор Петрович*)

### Baltijos laivyno laivai
1996 m. laivyno pajėgas sudarė 9 povandeniniai laivai, 23 antvandeniniai koviniai laivai (3 kreiseriai, 2 eskadriniai minininkai, 18 fregatų (sargybinių ir priešpovandeniniai laivai)) ir 65 smulkesni pagalbiniai laivai. 2000 m. Baltijos laivyno aviacija turėjo apie 112 orlaivių.

### Baltijos laivyno krantų gynyba
Pabaltijo karinės apygardos 11-oji armija buvo perorganizuota į Baltijos laivyno Krantų gynybos pajėgas, kurias sudaro 7-oji gvardijos motošaulių brigada, 18-oji gvardijos motošaulių divizija, jūros pėstininkų brigada, kelios ginklų ir įrangos saugojimo bazės (suredukuotos divizijos). Tokioje bazėje saugoma ginklų, šaudmenų ir transporto atsarga, kurios pakaktų divizijai apginkluoti, bazę aptarnauja ir saugo keli šimtai žmonių.

### Baltijos laivyno aviacija
Aviaciją sudaro:
* 689-asis atskirasis naikintuvų pulkas – Čkalovskas, Su-27
* 4-asis gvardijos atskirasis jūrų šturmo aviacijos pulkas – Černiachovskas, Su-24M/MR
* 125-oji atskiroji sraigtasparnių eskadrilė – štabas Čkalovske, Mi-8, Mi-24. Buvęs 288-asis atskirasis sraigtasparnių pulkas (11-oji armija), kuris bazavosi Nivenskojėje.
* 396-oji atskiroji priešpovandeninė eskadrilė – Donskojės bazė, Ka-27/PS, Ka-29
* 398-oji atskiroji oro transporto eskadrilė – štabas Chrabrove – An-2, An-12, An-24, An-26, Be-12, Mi-8

## Bazės
Subirus TSRS Baltijos laivynas prarado laivyno bazes Latvijoje ir Estijoje (Lietuvoje jų nebuvo). Dar anksčiau Baltijos laivynas prarado bazes, turėtas sąjungininkų pagal Varšuvos paktą teritorijoje. *Świnoujście* mieste (Lenkija) bazavosi laivų brigada, 3-iojo rango sargybinių laivų (*сторожевые корабли*) divizionas ir karinio laivyno ligoninė, o Riugeno saloje (VDR) – mažųjų priešpovandeninių laivų (korvečių) divizionas. Kaliningrado srities uostai yra vieninteliai neužšąlantys. Šylant klimatui, neužšąlančiu uostu darosi ir Kronštatas.

### Baltijsko bazė
Baltijske bazuojasi:
* Baltijos laivyno štabas
* 12-oji antvandeninių laivų divizija (*дивизия надводных кораблей*)
** 128-oji antvandeninių laivų brigada (*бригада надводных кораблей*)
** 36-oji raketinių katerių brigada (*бригада ракетных катеров*)
* 336-oji atskiroji jūros pėstininkų brigada (*отдельная бригада морской пехоты*)
* 71-oji desantinių laivų brigada (*бригада десантных кораблей*)
* desantinių laivų su oro pagalve brigada (*бригада кораблей на воздушной подушке*)
* 64-oji vandens rajono apsaugos laivų brigada (*бригада кораблей охраны водного района*) – 3-iojo rango priešpovandeniniai laivai ir traleriai
* 54-oji gelbėjimo laivų brigada (*бригада спасательных судов*)
* aprūpinimo laivų brigada (*бригада судов обеспечения*)
* 35-oji apsaugos ir aprūpinimo komendantūra (*комендатура охраны и обеспечения*)
* raketinės ir artilerijos ginkluotės remonto gamykla (*завод по ремонту ракетно-артиллерийского вооружения*)
* laivyno karinė jūrų ligoninė (*военно-морской госпиталь*)
* 33-oji laivų remonto gamykla (*судоремонтный завод*)
* Baltijsko karinis jūrų instituto (*Балтийский военно-морской институт*) mokomųjų katerių divizionas
* Baltijos laivyno žvalgybos valdybos centras ir padaliniai
* technikų mokykla

Baltijsko bazės vadas kontradmirolas Aleksandras Kleckovas (*Александр Клецков*).

Baltijske taip pat yra pasienio laivų brigada (*бригада пограничных кораблей*), kuri karo atveju pereina į Baltijos laivyno pavaldumą.

Anksčiau Baltijske dar bazavosi:
* 26-oji priešpovandeninių laivų brigada (dabar išformuota)

Vokietijos laikais Baltijskas vadinosi *Piluva* (*Pillau*), jame buvo Vokietijos karinio jūrų laivyno bazė.

### Kronštato bazė
Kronštate bazuojasi:
* 25-oji povandeninių laivų brigada (*бригада подводных лодок*)
* 166-oji mokomųjų ir remontuojamų laivų brigada (*бригада учебных и ремонтируемых кораблей*)
* 105-oji vandens rajono apsaugos laivų brigada (*бригада кораблей охраны водного района*)
* laivų remonto gamykla (*судоремонтный завод*)
* 18-asis karinio jūrų laivyno arsenalas (*арсенал ВМФ*)
* 25-asis jachtklubas

### Kaliningrado bazė
Kaliningrade:
* Baltijos laivyno štabas
* 143-oji statomų ir remontuojamų laivų brigada (*бригада строящихся и ремонтирующихся кораблей*)
* 150-asis jūrinio ir fizinio parengimo centras (*центр морской и физической подготовки*)
* 55-asis jachtklubas
* Baltijos laivyno užnugario valdyba (*управление тыла БФ*)
* apsaugos ir aprūpinimo komendatūra (*комендатура охраны и обеспечения*)
* laivyno laikraštis „Baltikos sargybinis“ (*«Страж Балтики»*)

### Primorsko bazė
Primorske bazuojasi:
* 127-asis atskirasis jūrų inžinerijos batalionas (*отдельный морской инженерный батальон*)
* 772-oji ryšių priemonių remonto gamykla (*ремонтный завод средств связи*)
* laivyno sandėliai

### Kitos laivyno bazavimo vietos Kaliningrado srityje
* Parusnojė – Diversantų ruošimo ir mokymo centras (*Центр подготовки и обучения диверсантов*), priklausantis Baltijos laivyno žvalgybos valdybai
* Jantarnojė – 218-asis atskirasis radioelektroninės kovos pulkas (*отдельный полк радиоэлектронной борьбы*)
* Donskojė:
** atskirasis sraigtasparnių pulkas (*отдельный вертолётный полк*)
** 396-oji atskiroji priešpovandeninė eskadrilė (*отдельная противолодочная эскадрилья*)
** 25-asis atskirasis kranto raketų pulkas (*отдельный береговой ракетный полк*)
* Tarano kyšulys – 117-asis jūrų poligonas (*морской полигон*). Poligone leidžia raketas taikinius laivyno mokymų metų.
* Krasnotorovka – atsarginė laivyno vadavietė (*запасной командный пункт флота*)
* Beregovojė – laivyno turistinė bazė
* Svetlogorskas – centrinė karinė sanatorija
* Černiachovskas – 4-asis gvardijos atskirasis jūrų šturmo aviacijos pulkas (*гвардейский отдельный морской штурмовой авиаполк*)
* Šipovka – Baltijos laivyno artilerijos arsenalas (*артиллерийский арсенал БФ*)
* Svetlojė – Baltijos laivyno minų arsenalas (*минный арсенал БФ*)
* Pribrežnojė – Baltijos laivyno aviacijos arsenalas (*арсенал ВВС БФ*)
* Riabinovka – Baltijos laivyno raketų arsenalas (*ракетный арсенал БФ*)
* Kolosovka – Baltijos laivyno branduolinis arsenalas

## Išnašos

## Nuorodos

* Блеск и нищета Балтфлота 
* Ленинградский военный округ, Балтийский и Северный флоты. (žemėlapis su dalinių dislokacijos vietomis)
* Балтийский флот. Калининградский Особый Район (žemėlapis su dalinių dislokacijos vietomis)
* До Берлина уже не дойдем. От былого могущества Балтфлота остались одни номера войсковых частей 
* Балтийский флот России